Metslemming

Metslemming (Myopus schisticolor) näriliste seltsi hamsterlaste sugukonda kuuluv liik. Selle lähimad sugulased on harilik leethiir, lemming ja ondatra.

Tema looduslik levila on Hiinas, Soomes, Mongoolias, Norras, Venemaal ja Rootsis asuvad okasmetsad. Eestis leiti esmakordselt 2019. aastal, seejärel veel mitmel korral – Lääne-Virumaalt, Viljandimaalt ja Pärnumaalt.Harrik, Airika (2022) "Hiljuti silmatud metslemmingut leiab juba Eesti igast nurgast" ERR Novaator 16.03.2022. (Vaadatud 17.03.2022.)

Ei ole selge, kuidas metslemming Eestisse jõudis. Selle kohta on kolm hüpoteesi. Esiteks võib olla tegemist sellega, et metslemming on Eesti looduses seni märkamata jäänud ammune liik, teiseks võis Põhja-Euraasia taigametsades elav näriline Eestisse jõuda mõnel tema kõrge arvukusega aastal ning kolmandaks on võimalik, et metslemming toodi Eestisse juhuslikult inimese poolt puidukoormatega.Nummert, G., U. Timm ja T. Maran (2022) “Wood lemming (Myopus schisticolor) – a newcomer in Estonian mammal fauna?”. Mammal Research 67, 251–254. (Vaadatud 17.03.2022.)

 Viited 

Kategooria:Hamsterlased
Kategooria:Eesti imetajad